આપણે ત્યાં બૌ જ રેપ થાય છે. આવું બોલીએ કે સાંભળીએ ત્યારે પીડા થાય છે. એવું થાય કે આ દેશમાં ના રહેવાય. પશ્ચિમના દેશમાં મોકો મળે કે જતાં જ રહેવાય. આપણા છોકરાં તો સુખી થઈ જાય. આ દેશ ક્યારેય ના સુધરે. બોસ, તમે માર્ક કરજો આ દેશ જતે દિવસે સાવ તળિયે બેસી જશે. આવો અપવાયુ ચોમેર કૃત્રિમ ઉર્ફે બનાવટી સુગંધ ફેલાવવા ધમપછાડા કરે છે. છતાં અર્થશાસ્ત્રીઓ, જ્યોતિષો ‘ને સાધારણ એવં સજ્જન હોય તેવા લોકો મોટે ભાગે આવી વાતો સાથે સહમત નથી. બહુ મોટી સંખ્યામાં એનઆરઆઈ સુદ્ધાં એવું માને છે કે ભારત એકથી વધારે રીતે પ્રગતિના પથ પર છે. કિન્તુ, ઉપરવાળો પ્રસન્ન થાય તો ‘ત્યાં’ના વિઝા સિવાય કશું ના માગનારા આપણા ભારતીયોની સંખ્યા નોંધપાત્ર છે. તો આવો એ સંખ્યાબળની થોડી વેદના દૂર કરવાની કોશિશ સ્વરૃપે ‘સ્વર્ગ’માં થતાં રેપને લગતી થોડી જાણકારી મેળવીએ.